3.  การดำเนินงานของแต่ละประเภทธุรกิจหรือบริการ

3.1 ลักษณะของประเภทธุรกิจและบริการ

โรงแรมในกลุ่ม ลากูน่า ภูเก็ต

 

โรงแรมบันยัน ทรี ภูเก็ต

  รีสอร์ทซึ่งได้รับรางวัลชนะเลิศแห่งนี้ ได้นำเสนอประสบการณ์การพักผ่อนอันเป็นเอกลักษณ์
  ประกอบด้วยบ้านพักที่มีรูปแบบเฉพาะตัว 148 หลัง โดยเป็นบ้านพักพร้อมจากุชชี่ 32 หลัง
  และบ้านพักพร้อมสระว่ายน้ำ 116 หลัง นอกจากนี้ บันยัน ทรี สปา ซึ่งตั้งอยู่ในบริเวณรีสอร์ท
  ยังให้บริการนวดแบบต่างๆ รวมถึงการปฏิบัติเพื่อรักษาเรือนร่าง
  และความงามแบบครบวงจรอีกด้วย ทั้งนี้ บันยัน ทรี ภูเก็ต เริ่มเปิดดำเนินการในเดือนพฤษภาคม
  ปี 2538 ภายใต้การบริหารงานของบริษัท บันยัน ทรี โฮเท็ล แอนด์ รีสอร์ท จำกัด
  โดยบ้านพักพร้อมสระว่ายน้ำแบบสปา (Spa Pool Villa) จำนวน 14 หลัง
  ก่อสร้างเสร็จเมื่อเดือนธันวาคม 2544 และเปิดให้บริการตั้งแต่เดือนมกราคม 2545 บ้านพักแบบ
  2 ห้องนอนพร้อมสระว่ายน้ำ (Two Bedroom Pool Villa) จำนวน 14 หลัง
  ได้ก่อสร้างแล้วเสร็จ และเปิดให้บริการในช่วงครึ่งหลังของปี 2548 และบ้านพักพร้อมสระว่ายน้ำ
  2 สระ (Double Pool Villa) จำนวน 22 หลัง ซึ่งเป็นบ้านพักที่หรูหราที่สุดในโรงแรม
  ก่อสร้างแล้วเสร็จในปลายปี 2549
  รีสอร์ทแห่งนี้ถือเป็นหนึ่งในรีสอร์ทและสปาชั้นเยี่ยมในภูมิภาคเอเชียแปซิฟิก

โรงแรมดุสิต ลากูน่า รีสอร์ท

  ดุสิต ลากูน่า รีสอร์ท เป็นโรงแรมแห่งแรกที่เปิดดำเนินการใน ลากูน่า ภูเก็ต
  ในเดือนพฤศจิกายน 2530 ภายใต้การบริหารงานโดย บริษัท ดุสิต โฮเท็ล แอนด์ รีสอร์ท จำกัด
  ประกอบด้วยห้องพัก และห้องสวีทติดชายทะเล จำนวน 226 ห้อง ทั้งนี้ ดุสิต ลากูน่า รีสอร์ท
  ได้มีการปรับปรุงห้องพักเดิมจำนวน 30 ห้อง โดยเปลี่ยนเป็นห้องพัก "Dusit Club room"
  ในปี 2549 นอกจากนี้ยังได้เริ่มก่อสร้างบ้านพักดุสิต ลากูน่า 28 หลัง เพื่อขายให้แก่บุคคลทั่วไป
  และเพื่อเป็นการเพิ่ม สิ่งอำนวยความสะดวกและการบริการที่ดีมีคุณภาพให้แก่ลูกค้า
  จึงได้เปิดให้บริการสปาโดย อังสนา สปา ภายใต้การบริหารงานของบริษัท บันยัน ทรี รีสอร์ท
  แอนด์ สปา (ไทยแลนด์) จำกัด โดยเริ่มเปิดดำเนินการภายในบริเวณชั้นล่างของโรงแรมดุสิต
  ลากูน่า รีสอร์ท เมื่อเดือนธันวาคม 2542 กลุ่มเป้าหมายทางการตลาดของโรงแรมดุสิต ลากูน่า
  รีสอร์ท คือกลุ่มนักท่องเที่ยวอิสระจากยุโรป ในช่วงฤดูกาลท่องเที่ยว และ
  นักท่องเที่ยวในภูมิภาคในช่วงนอกฤดูกาลท่องเที่ยว

โรงแรมลากูน่า บีช รีสอร์ท

โรงแรมลากูน่า บีช รีสอร์ท ให้บริการห้องพักหรูหราจำนวน 254 ห้องทั้งแบบมาตรฐานและแบบสวีท
เริ่มเปิดให้บริการครั้งแรกในเดือนพฤศจิกายน 2534 ภายใต้การบริหารงานของกลุ่มแปซิฟิค
ไอส์แลนด์ คลับ แต่ต่อมาได้เปลี่ยนเป็นบริหารงานโดยเจ้าของโรงแรมเองในปี 2537
และในเดือนกันยายน 2544 อังสนา สปา เปิดให้บริการในบริเวณติดกับโรมแรมลากูน่า บีช รีสอร์ท
กลุ่มเป้าหมายทางการตลาดของโรงแรม คือ นักท่องเที่ยวระดับสูง
และกลุ่มนักท่องเที่ยวที่เดินทางเป็นครอบครัว

โรงแรมเชอราตัน แกรนด์ ลากูน่า ภูเก็ต

  บนเนื้อที่ 70 เอเคอร์ของโรงแรมเชอราตัน แกรนด์ ลากูน่า ภูเก็ตแห่งนี้
  โดยเปิดดำเนินการในปี 2535 ให้บริการห้องพัก ห้องสวีท บ้านพัก และเรสซิเด้นท์ รวมทั้งหมด
  415 ห้อง ในปี 2549 ได้มีการเปิดตัวห้องพักใหม่ “แกรนด์ รูม” จำนวน 45 ห้อง
  ซึ่งเป็นห้องพักแบบมีระเบียงส่วนตัว พร้อมด้วยทัศนียภาพของทะเลสาบ ตั้งแต่ปี 2548
  โรงแรมได้ให้บริการ บ้านเดี่ยวติดสนามกอล์ฟจำนวน 36 หลัง
  โดยเป็นตัวแทนเจ้าของบ้านในการบริหารบ้านพักเหล่านี้ ทั้งนี้ โรงแรม เชอราตัน แกรนด์
  ลากูน่า ภูเก็ต ยังเป็นสมาชิกของ สตาร์วู้ด ลักชัวรี คอลเลคชั่น (Starwood Luxury
  Collection) ซึ่งประกอบด้วยโรงแรมสมาชิกที่มีชื่อเสียงที่สุดในโลกในเครือเชอราตัน
  นอกจากนี้ อังสนา สปา ยังได้เปิดให้บริการ ภายในบริเวณโรงแรมด้วย
  สำหรับกลุ่มเป้าหมายทางการตลาด ได้แก่ กลุ่มนักท่องเที่ยวที่เดินทางเป็นครอบครัว
  และนักท่องเที่ยวอิสระในช่วงฤดูกาลท่องเที่ยว และกลุ่มลูกค้าที่มาประชุมสัมมนา
  รวมทั้งตลาดนักท่องเที่ยวในภูมิภาคในช่วงนอกฤดูกาลท่องเที่ยว

โรงแรม0อัลลามันดา ลากูน่า ภูเก็ต

  โรงแรมอั0ลลามันดา ลากูน่า ภูเก็ต เป็นรีสอร์ทในรูปแบบอาคารชุด
  ประกอบด้วยห้องพักสวีทแบบหนึ่งและสองห้องนอน รวมทั้งแบบดูเพล็กซ์
  โดยทุกห้องสามารถมองเห็นทะเลสาบ สระว่ายน้ำ หรือ สนามกอล์ฟ เริ่มเปิดดำเนินการในปี
  2536 ภายใต้การบริหารงานของ บริษัท บันยัน ทรี โฮเท็ล แอนด์ รีสอร์ท จำกัด
  ห้องพักในโรงแรมนี้ได้จำหน่ายให้แก่บุคคลทั่วไป และบริษัทฯ ไม่ได้เป็นเจ้าของโรงแรมแห่งนี้
  กลุ่มเป้าหมายทางการตลาดของโรงแรม คือ กลุ่มนักท่องเที่ยวที่เดินทางเป็นครอบครัวระดับสี่ดาว
  และนักท่องเที่ยวจากบริษัทท่องเที่ยว

สิ่งอำนวยความสะดวก ใน ลากูน่า ภูเก็ต

  ลากูน่า ภูเก็ต กอล์ฟ คลับ

  สนามกอล์ฟ 18 หลุม สไตล์รีสอร์ท เปิดให้บริการสำหรับสมาชิก ลูกค้าของโรงแรมในกลุ่ม
  ลากูน่า ภูเก็ต และบุคคลทั่วไป ตั้งแต่เดือนสิงหาคม 2535 ภายใต้การบริหารงานของบริษัท
  บันยัน ทรี โฮเท็ล แอนด์ รีสอร์ท จำกัด

  เควส ลากูน่า ภูเก็ต แอดเวนเจอร์

  เควส ลากูน่า ภูเก็ต แอดเวนเจอร์ เป็นศูนย์ฝึกอบรมผู้บริหารซึ่งมีโปรแกรมต่างๆ
  ที่ออกแบบให้ตรงกับความต้องการ และเป้าหมายของแต่ละบริษัท
  โดยทั่วไปการฝึกอบรมจะเน้นไปในเรื่องทักษะการแก้ไขปัญหา ความสามัคคีของกลุ่ม การเป็นผู้นำ
  และการสื่อสารที่มีประสิทธิภาพ นอกจากนี้เควสยังมีโปรแกรมสันทนาการสำหรับเด็ก
  และแขกผู้เข้าพักในโรงแรมอีกด้วย เควส ลากูน่า ภูเก็ต แอดเวนเจอร์ เริ่มดำเนินการเมื่อปี
  2537 ภายใต้การบริหารงานของบริษัท เชอราตัน โอเวอร์ซีส์ เมเนจเม้นท์ คอร์ปอเรชั่น

  คาแนล วิลเลจ

  คาแนล วิลเลจ เป็นศูนย์การค้าทันสมัย ประกอบด้วยร้านค้าย่อยให้เช่า จำนวน 59 ร้านค้า
  ตั้งบนเนื้อที่ 10 ไร่ ภายใน ลากูน่า ภูเก็ต โดย คาแนล วิลเลจ
  เปิดดำเนินการอย่างเป็นทางการเมื่อปี 2537 และบริหารงานโดยบริษัท ลากูน่า รีสอร์ท แอนด์
  โฮเท็ล จำกัด (มหาชน)

  บันยัน ทรี แกลเลอรี่

  บันยัน ทรี แกลเลอรี่ เป็นร้านค้าปลีกที่เน้นการจำหน่ายสินค้าศิลปะหัตถกรรมพื้นเมือง
  มีร้านค้ากว่า 50 แห่งทั่วโลก โดย 14 แห่ง ตั้งอยู่ในแต่ละโรงแรมใน ลากูน่า ภูเก็ต
  ในสนามกอล์ฟ และในศูนย์การค้า คาแนล วิลเลจ

ลากูน่า ฮอลิเดย์ คลับ

  ลากูน่า ฮอลิเดย์ คลับ เปิดดำเนินงานในปี 2541
  ดำเนินธุรกิจโดยให้สมาชิกได้รับสิทธิในการพักผ่อนประจำปี ณ รีสอร์ท ดังต่อไปนี้ โรงแรมลากูน่า
  ฮอลิเดย์ ภูเก็ต (มีห้องพักจำนวน 79 ห้อง เปิดให้บริการเมื่อเดือนตุลาคม 2549) โรมแรม
  อั0ลลามันดา ลากูน่า ภูเก็ต โรงแรมเชอราตัน แกรนด์ ลากูน่า ภูเก็ต โรงแรมเชอราตัน
  ไพรเวท พูล เรสซิเดนส์ และโรงแรมอังสนา รีสอร์ท แอนด์ สปา บินตัน โรงแรมสปริงฟิลด์
  ชะอำ และโรงแรมเชียงใหม่ ทวิน พีคส์ นอกจากนี้ สมาชิกยังมีสิทธิได้เข้าพักในรีสอร์ทอีกกว่า
  4,000 แห่ง ในกว่า 100 ประเทศทั่วโลก ภายใต้การแลกเปลี่ยนที่มีกับ อาร์ ซี ไอ และ
  อินเทอร์วัล อินเตอร์เนชั่นแนล ในเดือนพฤศจิกายน 2548 ลากูน่า ฮอลิเดย์ คลับ
  ได้เปิดสำนักงานขายสาขาที่ 3 ในอังสนา รีสอร์ท แอนด์ สปา บินตัน
  เพิ่มเติมจากสำนักงานขายใน ลากูน่า ภูเก็ต และสาขากรุงเทพฯ

  ลากูน่า พร็อพเพอร์ตี้ เซลส์

  ลากูน่า พร็อพเพอร์ตี้ เซลส์ ดำเนินธุรกิจการขายอสังหาริมทรัพย์ประเภทที่อยู่อาศัย
  และสถานที่พักผ่อน ได้แก่ โครงการ ลากูน่า วิลเลจ วิลล่า (อพาร์ทเม้นต์แบบดูเพล็กซ์)
  โครงการ ลากูน่า ทาวน์โฮมส์ (บ้านแฝด: Semi-detached Villa) และโครงการลากูน่า
  เรสซิเด้นท์ (บ้านเดี่ยว) นอกจากนี้มีการดำเนินการขายที่พักอาศัยในดุสิต ลากูน่า รีสอร์ท
  (Dusit Laguna Villas) และ บ้านพักบันยัน ทรี ภูเก็ต (บ้านแฝดแบบหรูหรา 2
  ห้องนอนพร้อมสระว่ายน้ำ: Semi-detached Two Bedroom Pool Villa
  และบ้านเดี่ยวหรูหราพร้อมสระว่ายน้ำ 2 สระ: Detached Banyan Tree Double Pool
  Villa) กลุ่มบริษัทฯ เป็นเจ้าของที่ดินใน ลากูน่า ภูเก็ต และพื้นที่ที่ติดกับ ลากูน่า ภูเก็ต
  ซึ่งจะใช้เป็นพื้นที่ในการสร้างและพัฒนาเป็นที่พักอาศัยในอนาคต

  การพัฒนาอสังหาริมทรัพย์ล่าสุดที่ได้เปิดขายคือ เฟส 1 ของลากูน่า วิลเลจ ซึ่งจะประกอบด้วย
  บ้านพักลากูน่า วิลเลจ จำนวน 36 หลัง ลากูน่า ทาวน์โฮมส์ จำนวน 56 หลัง ลากูน่า
  เรสซิเด้นท์ จำนวน 49 หลัง บ้านพักดุสิต ลากูน่า จำนวน 28 หลัง และบ้านพักบันยัน ทรี
  พร้อมสระว่ายน้ำ 2 สระ จำนวน 22 หลัง

  สำหรับนักลงทุนที่ซื้อห้องชุดที่โรงแรมอัลลามันดา ลากูน่า ภูเก็ต โรงแรมดุสิต ลากูน่า รีสอร์ท
  โรงแรมบันยัน ทรี ภูเก็ต โครงการ ลากูน่า ทาวน์โฮมส์ และโครงการลากูน่า เรสซิเด้นท์
  มีทางเลือกที่จะได้รับผลตอบแทนโดยการเข้าร่วมกับโครงการบริหารจัดการของโรงแรมในการให้เช่าห้องชุดแก่แขกเพื่อพักอาศัย
  โดยนักลงทุนที่จะมาลงทุนใน ลากูน่า วิลเลจ
  ก็จะได้รับการเสนอแผนการให้เช่าอสังหาริมทรัพย์เช่นกัน

  ลากูน่า เวดดิ้งส์ เชเปิ้ล (โบสถ์สำหรับประกอบพิธีวิวาห์)

  เมื่อต้นปี 2548 ลากูน่า เวดดิ้งส์ เชเปิ้ล (โบสถ์สำหรับประกอบพิธีวิวาห์) รู้จักกันในนาม
  “โบสถ์ในลากูน” ได้เริ่มเปิดให้บริการ ซึ่งดูแลบริหารโดยบริษัทเซาท์ แปซิฟิก ไบรดัล
  ซึ่งเป็นบริษัทที่มีความเชี่ยวชาญในเรื่องการจัดพิธีวิวาห์ของชาวญี่ปุ่น และมีกลุ่มลูกค้าเป้าหมายคือ
  ชาวญี่ปุ่นที่ร่ำรวย และตลาดชาวยุโรป

  บริษัท ลากูน่าเซอร์วิส จำกัด

  บริษัท ลากูน่าเซอร์วิส จำกัด เป็นบริษัทที่ดำเนินการให้บริการแก่โรงแรมในกลุ่ม ลากูน่า ภูเก็ต
  โดยมิได้หวังกำไร ก่อตั้งขึ้นเมื่อเดือนเมษายน 2534 โดยให้บริการที่สำคัญแก่โรงแรม ได้แก่
  การบริการซักรีด การให้บริการน้ำประปา การรับส่งระหว่างโรงแรม การจัดสวน
  การบำรุงรักษาพื้นที่ส่วนกลาง การอำนวยความสะดวกให้บริการเต๊นท์ (Marquee)
  สถานีจ่ายน้ำมัน รวมถึงการทำการตลาดส่วนกลางให้กลุ่มโรงแรมของ ลากูน่า ภูเก็ต ทั้งหมด
  ในปี 2544 บริษัทฯ ได้ก่อสร้าง และเปิดดำเนินการโครงการศูนย์ฝึกอบรมคอมพิวเตอร์
  เพื่ออบรมการใช้เครื่องคอมพิวเตอร์ ให้แก่พนักงานทั้งหมดของ ลากูน่า ภูเก็ต และในปี 2545
  บริษัทได้ซื้อรถบัสปรับอากาศจำนวน 7 คัน เพื่อรับส่งพนักงานของโรงแรมในเครือ ลากูน่า ภูเก็ต
  ไปและกลับจากที่ทำงาน

  ลากูน่า เชียงราย

  ตั้งอยู่ในอำเภอแม่จัน จังหวัดเชียงราย ทางตอนเหนือของประเทศไทย บนพื้นที่ 1,090 ไร่
  โครงการนี้ปัจจุบันถูกระงับไว้
  ชั่วคราว

  หน่วยงานในกรุงเทพฯ

  โรงแรมบันยัน ทรี กรุงเทพ

  โรงแรมบันยัน ทรี กรุงเทพ ตั้งอยู่ใจกลางเขตธุรกิจของกรุงเทพฯ มีห้องพักแบบสวีท จำนวน
  216 ห้อง และบริหารงานโดย บริษัท บันยัน ทรี โฮเท็ล แอนด์ รีสอร์ท จำกัด โดยมี บันยัน ทรี
  สปา เปิดให้บริการในโรงแรมด้วย กลุ่มเป้าหมายธุรกิจของโรงแรมบันยัน ทรี กรุงเทพ คือ
  นักธุรกิจ รวมไปถึงนักธุรกิจที่มาเป็นหมู่คณะและนักท่องเที่ยวอิสระ

  สำนักงานให้เช่า

  อาคารไทยวา 1 เป็นอาคาร 24 ชั้น สร้างด้วยหินแกรนิต ตั้งอยู่บนถนนสาทรใต้
  และเป็นหนึ่งในสำนักงานแห่งแรกๆ ที่สร้างขึ้นในรูปแบบคอนโดมิเนียมในกรุงเทพฯ
  ทั้งอาคารมีพื้นที่ใช้สอยประมาณ 20,000 ตารางเมตร โดยกลุ่มบริษัทฯ เป็นเจ้าของอยู่ 14,259
  ตารางเมตร อาคารไทยวา 1 เป็นอาคารที่ได้รับการดูแลปรับปรุงอย่างสม่ำเสมอ
  ทำให้สามารถดำรงความเป็นอาคารสำนักงานชั้นนำได้ตลอดระยะเวลาหลายปีที่ผ่านมา

  อาคารไทยวา 2 เป็นอาคาร 60 ชั้น อยู่ถัดจากอาคารไทยวา 1 เปิดให้บริการช่วงปลายปี
  2538 มีพื้นที่สำนักงานให้เช่า 16,500 ตารางเมตร บนชั้น 10 – 32 และมีโรงแรมบันยัน ทรี
  กรุงเทพฯ อยู่บนชั้นสูงถัดขึ้นไป พื้นที่สำนักงานให้เช่าส่วนใหญ่ในอาคารไทยวา 2
  จะถูกดัดแปลงตามแผนงานให้เป็นส่วนให้บริการของโรงแรมภายในระยะเวลา 2 ปีข้างหน้านี้

  การลงทุนในธุรกิจโรงแรม และรีสอร์ทในต่างประเทศ

  บริษัทฯ มีการลงทุนในต่างประเทศ โดยผ่านบริษัท ทรอปิคอล รีสอร์ท จำกัด (“TRL”)
  และบริษัท ทีอาร์แอล อินเวสท์เมนท์ จำกัด (“TRLI”)
  ซึ่งบริหารโรงแรมระดับหรูหลายแห่งในภูมิภาคเอเชีย แปซิฟิค และมีการลงทุนในโรงแรม และ
  รีสอร์ทหลายแห่งในต่างประเทศ

  บันยัน ทรี ลิเจียง
  ซึ่งเป็นบริษัทที่ก่อตั้งร่วมกันในประเทศสาธารณรัฐประชาธิปไตยประชาชนจีนระหว่าง บริษัท
  ลากูน่า บันยัน ทรี จำกัด (“LBTL”) ซึ่งเป็นบริษัทย่อยของบริษัทฯ และ บริษัท บันยัน ทรี
  โฮลดิ้งส์ จำกัด (“BTHL”) ได้เปิดให้บริการในปี 2549 โดย ภายในรีสอร์ทประกอบไปด้วย
  บ้านพักหรูหรา 55 หลัง ห้องอาหาร บาร์ สปาคอมเพล็กซ์ ร้านจำหน่ายสินค้าหัตถกรรม
  และของที่ระลึก (Gallery shop) โรงยิม และบริการท่องเที่ยว (Trek and Tours)
  หมายเหตุ ตั้งแต่ 1 มกราคม 2550 บริษัทฯ
  ได้ลดสัดส่วนความเป็นเจ้าของในโครงการนี้ลงมาอยู่ที่ร้อยละ 49.04

  3.2 การตลาดและการแข่งขัน

  3.2.1 การตลาดของ ลากูน่า ภูเก็ต

  การทบทวนแผนการขายและการตลาด

โรงแรมทั้งหมดใน ลากูน่า ภูเก็ต ทุกหน่วยธุรกิจจะต้องจัดเตรียมแผนการขายและการตลาด
เป็นส่วนหนึ่งของการนำเสนองบประมาณ
ซึ่งประกอบด้วยแผนงานสรุปและกำหนดงบประมาณรายได้แต่ละประเภท
โดยแผนงานดังกล่าวของทุกโรงแรมจะแสดงให้เห็นถึงสถิติต่างๆ เป็นรายเดือน
โดยเปรียบเทียบกับปีก่อนหน้ารวมถึงการวิเคราะห์กลุ่มเป้าหมายแยกตามประเภทตลาด
สำหรับงบประมาณปี 2550 บริษัทฯ ตั้งเป้าหมายโดยอาศัยระดับธุรกิจปี 2549 เป็นพื้นฐาน
ประกอบกับการพิจารณาแนวโน้มธุรกิจอันได้รับผลกระทบจากเหตุการณ์ไม่ปกติในหลายปีที่ผ่านมา

  สำหรับงบประมาณปี 2550 จะกำหนดอัตราแลกเปลี่ยนที่ 1 เหรียญสหรัฐฯ เท่ากับ 38 บาท
  โดยรายได้จากค่าห้องพักประมาณร้อยละ 80 จะทำสัญญาในรูปเงินสกุลเหรียญสหรัฐฯ

  แผนการดำเนินงานต่างๆ ของโรงแรมโดยสังเขปมีดังนี้

1)  การวิเคราะห์อัตราการเข้าพักและอัตราค่าห้องพักโดยเฉลี่ย รวมทั้งรายได้ต่อจำนวนห้องพัก
    ได้ทำในช่วงการพิจารณางบประมาณโดยวิเคราะห์เป็นรายเดือน การเปรียบเทียบต่างๆ
    จะนำตัวเลขในช่วง 5 ปีที่ผ่านมาวิเคราะห์ และในหลายๆ ครั้ง
    ทำให้มีการเปลี่ยนแปลงรายละเอียดในงบประมาณต่างจากงบประมาณที่นำเสนอครั้งแรกอย่างสิ้นเชิง

2)  บริษัทฯ เชื่อว่า การพิจารณาข้อมูลย้อนหลังหลายๆ ปี เป็นส่วนสำคัญในการพิจารณาแผนงาน
    เพื่อให้ข้อมูลที่เป็นกลาง เนื่องจากในช่วงหลายปีที่ผ่านมาที่มีหลายเหตุการณ์เกิดขึ้น อาทิเช่น
    โรคไข้หวัดนก โรคซาร์ส เหตุการณ์ วางระเบิดที่เกาะบาหลี เหตุการณ์ภัยพิบัติสึนามิ เป็นต้น

3)  โรงแรมได้แสดงให้เห็นถึงความสามารถในการสื่อสาร
    และความเป็นอันหนึ่งอันเดียวกันของฝ่ายขายและการตลาดของโรงแรมที่มีอยู่ในระดับสูง
    ส่งผลให้เกิดความยืดหยุ่น และการตอบสนองที่ดีเยี่ยมต่อสภาพตลาดที่มีการเปลี่ยนแปลง ทั้งนี้
    ทั้งฝ่ายขายและการตลาดยังคงทำงานร่วมกัน และต่างก็ช่วยกันหาตลาดใหม่ๆ

4)  โครงการ ลากูน่า ภูเก็ต พลัส ที่ประสบความสำเร็จอย่างมาก
    สามารถนำมาใช้ในสถานการณ์ทางการตลาดปัจจุบัน
    และใช้ได้ดีกับตลาดในภูมิภาคในช่วงนอกฤดูกาลท่องเที่ยว

5)  ลากูน่า ภูเก็ต เป็นศูนย์กลางในการจัดประชุมการทำตลาดการท่องเที่ยว
    โดยเป็นเวทีสำหรับการหารือกันระหว่างโรงแรม
    รวมถึงการคิดค้นโปรแกรมสำหรับรีสอร์ทต่างๆ

6)  สำหรับปี 2550 บริษัทฯ
    ให้ความสำคัญกับการใช้ประโยชน์จากสถานะการตลาดที่คาดว่าจะดียิ่งขึ้น
    และแผนการปรับปรุงโรงแรมซึ่งดำเนินการในปี 2549 จะทำให้โรงแรมใน ลากูน่า ภูเก็ต
    อยู่ในสถานะที่ดี
    อีกทั้งจังหวัดภูเก็ตยังคงได้รับความนิยมจากนักท่องเที่ยวชาวยุโรปและในภูมิภาคอย่างต่อเนื่อง
    บริษัทฯ
    เชื่อว่าแรงขับเคลื่อนจากการที่จังหวัดภูเก็ตเป็นจุดหมายการท่องเที่ยวพักผ่อนจะสามารถทำให้อัตราค่าห้องพักปรับตัวสูงขึ้นได้ในระยะยาว

7)  บริษัทฯ ยังคงมีตลาดอีกสามแห่งที่กำหนดรายได้เป็นเงินบาท ได้แก่ ตลาดญี่ปุ่น ออสเตรเลีย
    และประเทศไทย

8)  ขณะนี้เว็บไซต์ www.lagunaphuket.com ได้ถูกสร้างขึ้นเป็นอย่างดี และบริษัทฯ
    ยังคงมีแผนจะปรับปรุงให้ดีขึ้นอย่างต่อเนื่องในปี 2550

  ธุรกิจการขายอสังหาริมทรัพย์ในจังหวัดภูเก็ตยังคงมีการพัฒนาอย่างต่อเนื่องทุกปี
  และคาดว่าจะมีการพัฒนาต่อไปในปี 2550
  ถึงแม้ว่ารัฐบาลทหารรักษาการได้ประกาศกฎหมายเกี่ยวกับความสามารถของชาวต่างชาติในการเข้าครอบครองอสังหาริมทรัพย์ในประเทศไทย
  ซึ่งอาจส่งผลกระทบในเชิงลบต่อธุรกิจนี้ สำหรับปี 2550 บริษัทฯ
  จะยังคงมุ่งเน้นการขายโครงการ ลากูน่า วิลเลจ บ้านพักบันยัน ทรี พร้อมสระว่ายน้ำ 2 สระ
  และบ้านพักดุสิต พร้อมสระว่ายน้ำ ถึงแม้บริษัทฯ
  จะมีผลการดำเนินงานที่ดีเยี่ยมในช่วงหลายปีที่ผ่านมา ธุรกิจนี้ยังต้องเผชิญกับความท้าทายต่อไป
  ซึ่งบริษัทฯ จะคอยติดตามดูปัจจัยทางการตลาดต่างๆ อย่างใกล้ชิด เพื่อให้มั่นใจได้ว่า บริษัทฯ
  ยังคงความเป็นผู้นำต่อไป

  ตลาดเป้าหมายหลัก

-   นักท่องเที่ยวแบบเดี่ยว

-   นักท่องเที่ยวแบบกลุ่ม

-   กลุ่มจัดประชุม สัมมนา และนิทรรศการ (MICE)

-   กลุ่มรัฐบาลและสถานทูต

-   กลุ่มสายการบินที่มีการจัดโปรแกรมท่องเที่ยว

  กลยุทธ์ทางด้านการขายและการตลาด

-   สร้างและจัดการฐานข้อมูลลูกค้าอย่างเป็นระบบ

-   พัฒนาการขายและการส่งเสริมการขายให้สอดคล้องกับมาตรฐานที่สูงที่สุด

-   พัฒนาและปรับปรุงกิจกรรมการตลาดผ่านระบบอิเล็กทรอนิกส์ เช่น เว็บไซด์ อีเมล์ ซีดีรอม
    ฯลฯ

-   เข้าร่วมงานแสดงธุรกิจในอุตสาหกรรมท่องเที่ยวที่สำคัญ เช่น งาน ATF ในเดือนมกราคม,
    งาน PATA travel mart และ ITB ในเดือนมีนาคม, งาน EIBTM ในเดือนพฤษภาคม,
    IT&CMA ในเดือนตุลาคม และงาน WTM ในเดือนพฤศจิกายน

-   พัฒนาการติดต่อโดยตรงกับ ตลาดประชุม สัมมนา และนิทรรศการ

-   ติดต่อและพบปะเพื่อเสนอขายกับกลุ่มลูกค้าบริษัทในตลาดหลัก เช่น กรุงเทพฯ ฮ่องกง สิงคโปร์
    ไต้หวัน และญี่ปุ่น

-   เยี่ยมเยือนลูกค้าที่เป็นตัวแทนการท่องเที่ยวหลักขนาดใหญ่ในสหราชอาณาจักร เยอรมัน รัสเซีย
    สวิตเซอร์แลนด์ ฝรั่งเศส อิตาลี และสแกนดิเนเวีย

-   สร้างการรับรู้ชื่อและภาพลักษณ์ของบริษัทฯ
    ผ่านทางการโฆษณาในนิตยสารผู้บริโภคและนิตยสารเพื่อการท่องเที่ยวและการพักผ่อนในภูมิภาค

-   เชิญตัวแทนจากธุรกิจท่องเที่ยวจากยุโรป เอเชีย และอเมริกาเหนือ
    รวมทั้งบริษัทรับจัดงานประชุมสัมมนาที่มีสำนักงานใหญ่ในกรุงเทพฯ ที่คัดสรรแล้ว
    เพื่อสร้างความคุ้นเคยกับบริการของโรงแรมในกลุ่ม ลากูน่า ภูเก็ต

-   สร้างแคมเปญโฆษณาที่มีประสิทธิผลเพื่อพัฒนากลุ่มตลาดเป้าหมาย

-   สร้างสายสัมพันธ์ที่ดีกับหน่วยงานของรัฐและส่วนราชการต่างๆ

-   นำกระบวนการซึ่งพัฒนาขึ้นโดยเฉพาะมาใช้ในการวิเคราะห์ฐานข้อมูลลูกค้า
    การแบ่งส่วนตลาดตามพฤติกรรม การเข้าถึงตราสินค้า และเครือข่ายของตราสินค้า

-   ทำงานอย่างใกล้ชิดกับการท่องเที่ยวแห่งประเทศไทย การบินไทย
    และสมาคมส่งเสริมการประชุมนานาชาติแห่งประเทศไทย (TICA)

-   เน้นการประชาสัมพันธ์ให้มากขึ้น

-   เข้าร่วมโครงการ Frequency Marketing
    โดยสมัครเป็นสมาชิกของโปรแกรมสะสมไมล์ของสายการบิน
    โปรแกรมสะสมแต้มของบริษัทบัตรเครดิต ฯลฯ

-   เสนอแพ็คเกจฤดูร้อนที่จัดขึ้นพิเศษสำหรับช่วงนอกฤดูกาลท่องเที่ยว

-   พัฒนาแพ็กเกจส่งเสริมการขายร่วมกับสายการบินหลักที่บินมายังจังหวัดภูเก็ต

-   จัดงาน “การบินไทย ลากูน่า ภูเก็ต ไตรกีฬา” และงานกิจกรรมอื่นๆ
    เพื่อให้เกิดการเผยแพร่ผ่านสื่อมวลชนและตอกย้ำจุดยืนของ ลากูน่า ภูเก็ต

 ช่องทางการจัดจำหน่าย

  เนื่องจากลูกค้ากว่าร้อยละ 80 ของโรงแรมในเครือ ลากูน่า ภูเก็ต
  เป็นนักท่องเที่ยวที่เน้นการพักผ่อนเป็นหลัก
  ส่วนมากจะสำรองห้องพักผ่านทางบริษัทตัวแทนท่องเที่ยว ดังนั้น
  โรงแรมจึงทำงานร่วมกับตัวแทนเหล่านั้นอย่างใกล้ชิดเป็นพิเศษ และโดยปกติจะทำสัญญารายปี
  เพื่อให้บริษัทตัวแทนท่องเที่ยวหรือธุรกิจตัวแทนท่องเที่ยวหลักเหล่านี้ทำหน้าที่ส่งเสริมการขายโรงแรมกับลูกค้าเป้าหมาย
  นอกจากนี้
  ลูกค้าจำนวนมากยังเริ่มสำรองห้องพักกับโรงแรมโดยตรงผ่านทางระบบสำรองห้องพักทั่วโลกของแต่ละกลุ่มโรงแรม
  และสำรองห้องพักโดยตรงผ่านทางอินเทอร์เน็ต

  โรมแรมลากูน่า ภูเก็ต ยังมีชื่อเสียงมากทางด้านตลาด MICE (Meeting, Incentive,
  Convention and Exhibition) ซึ่งเป็นตลาดที่ลูกค้ามาพักเพื่อประชุม สัมมนา
  และการจัดนิทรรศการ โดยที่ผู้จัดงานจะติดต่อโดยตรงกับทางโรงแรมฯ

แหล่งที่มาของการสำรองห้องพัก

  ตัวแทนและผู้ประกอบการท่องเที่ยวภายในประเทศ 58%

  ตัวแทนและผู้ประกอบการท่องเที่ยวรายใหญ่ในประเทศ 11%

  ตัวแทนและผู้ประกอบการท่องเที่ยวรายใหญ่ระหว่างประเทศ 9%

  บริษัท ห้างร้าน และหน่วยงานราชการ 1%

  การสำรองห้องพักโดยตรง 21%

 ประเภทของลูกค้า

  เพื่อพักผ่อนและสันทนาการ 85%

  เพื่อการประชุมและสัมมนา 15%

 แหล่งที่มาของลูกค้าจำแนกตามภูมิศาสตร์ 

  ตลาดหลักของโรงแรมในเครือ ลากูน่า ภูเก็ต ที่จำแนกตามภูมิศาสตร์ในช่วงหลายปีที่ผ่านมามีดังนี้

 ตลาดเอเชียเหนือ

  ญี่ปุ่น 7%

  ฮ่องกง 10%

  เกาหลี 11%

  ไต้หวัน 6%

  จีน 3%

  รัสเซีย 5%

 ตลาดเอเชียตะวันออกเฉียงใต้

  ไทย 3%

  สิงคโปร์ 3%

  ตลาดเอเชียอื่นๆ 2%

 ตลาดยุโรป

  สหราชอาณาจักร 13%

  สวิตเซอร์แลนด์ 4%

  เยอรมัน 6%

  สเปน 2%

  ตลาดยุโรปอื่นๆ 2%

  ตลาดออสเตรเลีย/ นิวซีแลนด์ 4%

  ตลาดอเมริกา/ แคนาดา 4%

 ภาพรวมในอดีต

  ตารางต่อไปนี้แสดงตัวเลขสถิติของโรงแรมในเครือ ลากูน่า ภูเก็ต ในช่วงเวลา 5 ปีที่ผ่านมา

ลากูน่า ภูเก็ต

+-----------------+----------+---------+---------+---------+---------+
| (*พันบาท)        | สิ้นสุดวันที่  | สิ้นสุดวันที่ | สิ้นสุดวันที่ | สิ้นสุดวันที่ | สิ้นสุดวันที่ |
|                 | 31       | 31      | 31      | 31      | 31      |
|                 | ธันวาคม   | ธันวาคม  | ธันวาคม  | ธันวาคม  | ธันวาคม  |
|                 | 2545     | 2546    | 2547    | 2548    | 2549    |
+-----------------+----------+---------+---------+---------+---------+
| อัตราการเข้าพัก    | 64%      | 70%     | 77%     | 51%     | 63%     |
| (%)             |          |         |         |         |         |
|                 | 6,831    | 5,748   | 6,018   | 5,126   | 6,478   |
| อัตร             |          |         |         |         |         |
| าค่าห้องพักโดยเฉลี่ย | 1        | 1,      | 1,      | 834,969 | 1,      |
|                 | ,417,589 | 303,004 | 505,789 |         | 379,908 |
| รายได้จากห้องพัก*  |          |         |         | 502,009 |         |
|                 | 655,805  | 646,147 | 755,519 |         | 771,258 |
| รายได้จากค่าอ     |          |         |         | 1,      |         |
| าหารและเครื่องดื่ม* | 2        | 2,      | 2,      | 429,102 | 2,      |
|                 | ,186,328 | 057,718 | 382,227 |         | 266,570 |
| รายได้รวม*       |          |         |         | 437,992 |         |
|                 | 1        | 1,      | 1,      |         | 979,709 |
| กำไรขั้นต้น        | ,109,644 | 015,911 | 205,584 | 31%     |         |
| จากการดำเนินงาน* |          |         |         |         | 43%     |
|                 | 51%      | 49%     | 51%     |         |         |
| กำไรขั้นต         |          |         |         |         |         |
| ้นจากการดำเนินงาน |          |         |         |         |         |
| (%)             |          |         |         |         |         |
+-----------------+----------+---------+---------+---------+---------+

สถานการณ์ท่องเที่ยวในจังหวัดภูเก็ต

  จังหวัดภูเก็ตยังคงได้รับการพัฒนาต่างๆ อย่างต่อเนื่อง
  มีการประกาศเริ่มโครงการโรมแรมใหม่หลายโรงแรมในระหว่างปี ได้แก่ โรมแรมคอนราด
  บนแหลมพันวา ซึ่งอยู่ระหว่างการก่อสร้างโดยยังไม่มีกำหนดการสร้างเสร็จและเปิดให้บริการ
  (คาดว่าจะเสร็จหลังครึ่งปีแรกของ 2550) โรมแรมไฮแอท รีเจนซี่ อยู่ระหว่างการก่อสร้าง ณ
  ส่วนใต้สุดของหาดในยาง ซึ่งคาดว่าจะเสร็จในเดือนพฤศจิกายน 2550 และโรมแรมแชงกรี ลา
  รีสอร์ท ซึ่งได้มีการประกาศสร้าง รีสอร์ท ณ บริเวณแหลมทางทิศเหนือของโรงแรมบันยัน ทรี
  ซึ่งการก่อสร้างจะเริ่มต้นในช่วงไตรมาสแรกของปี 2550 และคาดว่าจะแล้วเสร็จในปลายปี
  2551

  ในขณะเดียวกันถนนหนทางในจังหวัดภูเก็ตก็ได้รับการปรับปรุงขยายมากขึ้น และ จัง ซีลอน
  (ศูนย์การค้าขนาดใหญ่ที่ป่าตอง) ซึ่งประสบกับความล่าช้าในปี 2548
  ได้เปิดดำเนินการบางส่วนในเดือนธันวาคม ปี 2549 และเปิดดำเนินการ
  เต็มรูปแบบในไตรมาสแรกของปี 2550

  แม้ว่าการก่อสร้างส่วนต่อขยายทางวิ่งของสนามบินยังไม่ได้เริ่มดำเนินการ
  แต่มีการยืนยันจากเจ้าหน้าที่แล้วว่าการปรับปรุงดังกล่าวจะถูกรวมอยู่ในงบประมาณในอนาคต
  และหลังจากที่ได้มีการเปิดให้บริการสนามบินสุวรรณภูมิในกรุงเทพฯ
  อาคารผู้โดยสารระหว่างประเทศแห่งใหม่ในสนามบินภูเก็ตก็ได้มีกำหนดการเปิดดำเนินการภายในครึ่งแรกของปี
  2550 ซึ่งจะเป็นการปรับเปลี่ยนโฉมหน้าของสนามบินภูเก็ต
  พร้อมกับการขยายความสามารถในการรองรับการบินได้เพิ่มมากขึ้น

  การดำเนินงานของธุรกิจการท่องเที่ยวในจังหวัดภูเก็ตในปี 2549
  ได้รับผลกระทบในเชิงลบจากการขาดแคลนเที่ยวบินตรงมายังจังหวัดภูเก็ต
  โดยเฉพาะจากกลุ่มลูกค้าหลัก ได้แก่ ฮ่องกง และ ญี่ปุ่น
  ซึ่งประเด็นเกี่ยวกับเที่ยวบินที่ได้ถูกแก้ไขในไตรมาสสุดท้ายปี 2549 มีดังนี้

-   เที่ยวบินตรงประจำวันจากประเทศฮ่องกง เริ่มตั้งแต่วันที่ 15 ธันวาคม
    โดยสายการบินดรากอนแอร์

-   สายการบินเจ็ทสตาร์ได้จัดให้มีเที่ยวบินตรง 3 เที่ยวบินจากเมืองซิดนีย์ ทุกสัปดาห์
    เริ่มตั้งแต่วันที่ 23 พฤศจิกายน และ

-   เที่ยวบินเหมาลำจากรัสเซียมีปริมาณมากขึ้นในไตรมาสสุดท้ายปี 2549
    กลับเข้ามาสู่ระดับเดิมเช่นในปี 2547
    ซึ่งส่งผลดีอย่างมากต่อการดำเนินงานในไตรมาสแรกของปี 2550

  โครงการศูนย์ประชุมที่กล่าวขวัญถึงกันมากยังคงถูกเลื่อนต่อไป และบริษัทฯ
  เองยังไม่มีความชัดเจนถึงทิศทางของโครงการนี้

ภาวะการแข่งขัน

ธุรกิจโรงแรม

  คู่แข่งสำคัญที่เพิ่มขึ้นในปี 2549 ได้แก่ การเปิดตัวของ ภูเก็ต พาวิลเลี่ยน รีสอร์ท
  ซึ่งมีที่ตั้งอยู่ด้านหลังของ ลากูน่า ภูเก็ต บนหาดบางเทา มีห้องพักแบบพร้อมสระว่ายน้ำ 30 ห้อง
  การเปลี่ยนแปลงอื่นๆ ในระหว่างปี ได้แก่ การเปลี่ยนแปลงเจ้าของคราวน์ พลาซ่า
  และเปลี่ยนชื่อโรงแรมเป็น โมเวินพิค และการปรับปรุงก่อสร้างอย่างเต็มรูปแบบของ อินดิโก
  เพิร์ล ซึ่งตั้งอยู่บนหาดในยาง จากเดิมที่เป็นโรงแรมระดับ 4 ดาวเป็น โรงแรมระดับ 5 ดาว

  จังหวัดภูเก็ตยังคงได้รับการพัฒนาต่างๆ อย่างต่อเนื่อง
  โดยมีการเริ่มโครงการโรมแรมใหม่หลายโครงการในระหว่างปี ดังที่ได้กล่าวข้างต้น
  การก่อสร้างโรมแรมคอนราด และโรมแรมไฮแอท รีเจนซี่ ซึ่งคาดว่าจะแล้วเสร็จในปลายปี
  2550 ดังนั้นจะเห็นได้ว่าจะยังไม่มีห้องพักของคู่แข่งสำคัญเพิ่มเติมในปีที่จะถึงนี้ อย่างไรก็ตาม
  การพัฒนาที่สำคัญที่มีการประกาศจะดำเนินแผนงานในปี 2551 เป็นต้นไป มีดังนี้

-   โรมแรมอลัน ซีมานส์ ซึ่งเป็นโรงแรมบูติคระดับสูง ของอันดารา

-   โครงการบารามา เบย์ ไอส์แลนด์ ของจัมเมอเรีย (79 ห้องพักพร้อมสระว่ายน้ำ)

-   โครงการ เวสต์ แซนด์ บนหาดไม้ขาว (คอนโดมิเนียมและที่พักติดชายหาดจำนวน 350 ห้อง)

-   โครงการ เคป ยามู ซึ่งบริหารโดย จีเอชเอ็ม

-   ภูราวานา โครงการบ้านพักระดับสูงบนพื้นที่หาดในหาน

-   รอยัล การ์เด้น รีสอร์ท บ้านพักพร้อมสระว่ายน้ำหรูหราซึ่งอยู่ติดกับ โรมแรม แมริออท
    บนหาดไม้ขาว

-   แชงกรีลา โครงการขนาด 120 ห้อง โดยเป็นการพัฒนาร่วมกันระหว่าง เดอแฮม
    อินเวสต์เมนท์ และ เจเอสไอ ซึ่งเป็นบริษัทอินโดนีเซีย ตั้งอยู่ทางเหนือของโรงแรมบันยัน ทรี

-   แรฟเฟิลส์ พังงา รีสอร์ท แอนด์ เรสซิเดนส์ ประกอบด้วยห้องพัก 150 ห้อง และ
    บ้านพักอาศัยสไตล์หรูหรา 25 ห้อง ตั้งอยู่บนพื้นที่ 240,000 ตารางเมตร ติดชายหาด

  ธุรกิจอสังหาริมทรัพย์

  ในส่วนของธุรกิจอสังหาริมทรัพย์ บริษัทฯ
  พบว่ามีโครงการพัฒนาขนาดเล็กเป็นจำนวนมากอยู่ทั่วไปบนเกาะ โดยเฉพาะที่ติดกับหาดบางเทา
  สำหรับโครงการขนาดใหญ่ๆ ที่อาจส่งผลกระทบต่อการแข่งขันที่รุนแรงต่อ ลากูน่า ภูเก็ต ได้แก่

-   โครงการ เวสต์ แซนด์ บนหาดไม้ขาว

-   โครงการบลู แคนยอน หากมีการเริ่มโครงการสนามกอลฟ์

-   โครงการ รอยัล ภูเก็ต มารีน่า เฟส 2

  นอกจากนี้ โครงการพัฒนาอื่นๆ ได้แก่

-   โครงการที่เล็กกว่า และ โครงการหรูหราระดับสูง หรือ

-   โครงการพัฒนาระดับล่าง ซึ่งไม่สามารถแข่งขันกับ ลากูน่า พร็อพเพอร์ตี้

  โครงการพัฒนาระดับสูงที่เป็นคู่แข่งกับ บันยัน ทรี (และบางส่วนของบ้านพักดุสิต) มีดังนี้

-   อันดารา

-   ตรีสรา เฟส 2

-   บารามา เบย์

-   แรฟเฟิลส์ พังงา รีสอร์ท แอนด์ เรสซิเดนส์

-   เคป ยามู

-   บ้านพักแชงกรีลา

กลยุทธ์ด้านราคา

  กลุ่มโรงแรมใน ลากูน่า ภูเก็ต ร่วมมือกันยิ่งกว่าที่ผ่านมาในการกำหนดโครงสร้างราคา
  โดยมีการหารือกันระหว่างโรงแรมในกลุ่มตามกรอบของการแข่งขันทั่วไปซึ่งหลีกเลี่ยงไม่ได้
  โดยกลุ่มโรงแรมยังคงระมัดระวังเพื่อให้ได้อัตรา ค่าห้องพักเฉลี่ยที่ดีที่สุด
  ตารางต่อไปนี้แสดงความเคลื่อนไหวของอัตราราคาห้องพักเฉลี่ยในช่วง 7 ปีที่ผ่านมา

 ลากูน่า ภูเก็ต

+------------------+------+------+------+------+------+------+------+
|                  | 2543 | 2544 | 2545 | 2546 | 2547 | 2548 | 2549 |
+------------------+------+------+------+------+------+------+------+
| อัตราห้องพักเฉลี่ย    | 5    | 6    | 6    | 5    | 6    | 5    | 6    |
| (บาท)            | ,814 | ,977 | ,831 | ,748 | ,036 | ,126 | ,478 |
|                  |      |      |      |      |      |      |      |
| อัตราแลกเปลี่ยนเฉลี่ย | 40.6 | 44.6 | 43.1 | 41.6 | 40.4 | 40.2 | 37.7 |
|                  |      |      |      |      |      |      |      |
| บาท: เหรียญสหรัฐฯ  | 143  | 156  | 159  | 138  | 149  | 128  | 172  |
|                  |      |      |      |      |      |      |      |
| อัตราห้องพักเฉลี่ย    |      |      |      |      |      |      |      |
|                  |      |      |      |      |      |      |      |
| (เหรียญสหรัฐฯ)     |      |      |      |      |      |      |      |
+------------------+------+------+------+------+------+------+------+

  ตารางต่อไปนี้แสดงอัตราการเติบโตในอดีตของอัตราห้องพักของโรงแรมในกลุ่ม ลากูน่า ภูเก็ต

+--------------------+--------+-------+-------+-------+-------+-------+
|                    |        | 2545  | 2546  | 2547  | 2548  | 2549  |
+--------------------+--------+-------+-------+-------+-------+-------+
| บันยัน ทรี ภูเก็ต       | OCC    | 68%   | 67%   | 70%   | 53%   | 61%   |
|                    |        |       |       |       |       |       |
|                    | ARR    | 1     | 1     | 1     | 1     | 1     |
|                    |        | 7,585 | 7,639 | 8,368 | 4,121 | 8,587 |
|                    | REVPAR |       |       |       |       |       |
|                    |        | 1     | 1     | 1     | 7,537 | 1     |
|                    |        | 1,912 | 1,767 | 2,941 |       | 1,316 |
+--------------------+--------+-------+-------+-------+-------+-------+
| เชอราตัน แกรนด์      | OCC    | 64%   | 73%   | 75%   | 46%   | 59%   |
| ลากูน่า ภูเก็ต         |        |       |       |       |       |       |
|                    | ARR    | 5,600 | 4,393 | 5,164 | 4,278 | 5,113 |
|                    |        |       |       |       |       |       |
|                    | REVPAR | 3,581 | 3,214 | 3,877 | 1,988 | 3,016 |
+--------------------+--------+-------+-------+-------+-------+-------+
| ดุสิต ลากูน่า รีสอร์ท    | OCC    | 63%   | 68%   | 78%   | 55%   | 72%   |
|                    |        |       |       |       |       |       |
|                    | ARR    | 4,912 | 3,755 | 3,883 | 3,303 | 4,458 |
|                    |        |       |       |       |       |       |
|                    | REVPAR | 3,093 | 2,561 | 3,019 | 1,801 | 3,216 |
+--------------------+--------+-------+-------+-------+-------+-------+
| ลากูน่า บีช รีสอร์ท     | OCC    | 64%   | 69%   | 81%   | 50%   | 60%   |
|                    |        |       |       |       |       |       |
|                    | ARR    | 4,507 | 3,653 | 3,710 | 3,330 | 3,972 |
|                    |        |       |       |       |       |       |
|                    | REVPAR | 2,894 | 2,534 | 3,007 | 1,673 | 2,370 |
+--------------------+--------+-------+-------+-------+-------+-------+

  OCC = อัตราการเข้าพัก

  ARR = อัตราค่าห้องพักโดยเฉลี่ย

  REVPAR = รายได้ต่อหนึ่งห้องพัก

ภาพรวมในสามปี

  หลังจากวิกฤตการณ์ทางเศรษฐกิจในปี 2540 บริษัทฯ
  ต้องประสบกับผลกระทบจากการก่อการร้ายในสหรัฐฯ และ เกาะบาหลี รวมทั้ง สงครามอิรัก
  วิกฤตการณ์โรคซาร์ส โรคไข้หวัดนก รวมถึงเหตุการณ์ภัยพิบัติสึนามิที่ภูเก็ตเมื่อวันที่ 26 ธันวาคม
  2547 โดยขณะนี้ บริษัทฯ
  ได้ฟื้นตัวเป็นอย่างมากจากความเสียหายที่เกิดขึ้นทั้งในด้านกายภาพและด้านที่เกี่ยวข้องกับตลาด
  สำหรับการวางแผนการในอนาคต บริษัทฯ ได้คาดหวังให้ออกมาดีที่สุด แต่ก็ได้วางแผนรองรับ
  เผื่อสถานการณ์ที่เลวร้ายที่สุดไว้ด้วย
  เนื่องจากเป็นการสมเหตุสมผลที่จะตั้งสมมติฐานเผื่อไว้ในกรณีที่อาจมีวิกฤตการณ์อื่นๆ
  เกิดขึ้นในภายหน้าด้วย

  ในไตรมาสสี่ของปี 2549 ธุรกิจของกลุ่มโรงแรมได้กลับเข้ามาสู่ระดับเดิมเช่นในปี 2547
  และบริษัทฯ คาดว่าธุรกิจจะรักษาระดับนี้ได้อย่างต่อเนื่องตลอดปี 2550
  เนื่องจากมีการปรับเพิ่มเส้นทางของสายการบินต่างๆ มายังภูเก็ตมากขึ้น
  และการปรับปรุงโรงแรมครั้งใหญ่ใน ลากูน่า ภูเก็ต ได้เสร็จสมบูรณ์
  ความต้องการซื้อในธุรกิจการขายอสังหาริมทรัพย์และ ลากูน่า ฮอลิเดย์ คลับ
  ซึ่งมีแนวโน้มที่ดีในช่วงต้นปี 2550 โดยคาดว่าจะดีกว่าในปี 2549

  สำหรับธุรกิจโรงแรม
  มีการฟื้นตัวของฤดูกาลท่องเที่ยวจากตลาดยุโรปในช่วงระหว่างเดือนธันวาคมถึงเดือนมีนาคม
  สู่ภาวะปกติ สำหรับในช่วงนอกฤดูกาลท่องเที่ยว โรงแรมยังคงคึกคัก
  แต่จะมีอัตราค่าห้องพักเฉลี่ยที่ต่ำกว่า โดยยังมีโอกาสพัฒนาไปในอนาคต
  จากการที่มีการเข้าพักระยะสั้นจากกลุ่มลูกค้านอกฤดูกาลท่องเที่ยว
  และเที่ยวบินตรงซึ่งมีความสำคัญมากจากกลุ่มตลาดหลัก ได้แก่ ฮ่องกง สิงคโปร์ ญี่ปุ่น ไต้หวัน
  และเกาหลี แม้ตลาดดังกล่าวนี้จะผลักดันให้เกิดการขยายตัวของโรงแรมต่างๆ
  เพื่อรองรับตลาดในจังหวัดภูเก็ตที่เติบโตขึ้น แต่บริษัทฯ ก็ยังคงเล็งเห็นว่าชื่อเสียงความเป็น
  “ลากูน่า ภูเก็ต” จะทำให้บริษัทฯ ยังคงความเป็นผู้นำในตลาดได้

  ในส่วนของธุรกิจการขายอสังหาริมทรัพย์นั้น เป็นตลาดที่บริษัทฯ
  เอาใจใส่และรอบคอบต่อสัญญาณที่อาจบ่งชี้ว่าความต้องการในตลาดกำลังจะหมดไป อย่างไรก็ดี
  บริษัทฯ ยังคงรักษาระดับธุรกิจในปี 2550 เทียบเท่ากับระดับธุรกิจในปี 2549 ทั้งนี้
  ปัจจุบันยังไม่มีเหตุผลใดที่ชี้ว่าธุรกิจนี้จะประสบภาวะขาลงในปีที่จะมาถึง และบริษัทฯ เชื่อว่า
  การคาดการณ์ที่จะรักษาระดับธุรกิจไว้ในระดับนี้อย่างต่อเนื่องในช่วงสามปีข้างหน้านั้นมีความสมเหตุสมผล

3.2.2 โรงแรมบันยัน ทรี กรุงเทพ

กระบวนการจัดทำงบประมาณและกำหนดกลยุทธ์การขายและส่งเสริมการขายสำหรับโรมแรมบันยัน
ทรี กรุงเทพ ไม่ต่างไปจาก ลากูน่า ภูเก็ต ตามที่ได้กล่าวไปแล้วข้างต้น
โดยตลาดเป้าหมายของโรมแรมบันยัน ทรี กรุงเทพ
เน้นไปที่กลุ่มนักธุรกิจและกลุ่มประชุมและสัมมนามากกว่า ถึงกระนั้น
ตลาดนักท่องเที่ยวเพื่อการพักผ่อนได้กลายมาเป็นกลุ่มที่มีความสำคัญเพิ่มขึ้นในช่วงหลายปีที่ผ่านมา

แหล่งที่มาของการสำรองห้องพัก

  ตัวแทนและผู้ประกอบการท่องเที่ยวรายใหญ่

  ในประเทศและระหว่างประเทศ 33%

  บริษัท ห้างร้าน และหน่วยราชการ 32%

  การประชุมสัมมนา 16%

  แพ็กเกจ 5%

  แหล่งอื่นๆ 14%

  แหล่งที่มาของลูกค้าจำแนกตามภูมิศาสตร์

ตลาดเอเชียเหนือ

  ญี่ปุ่น 13%

  ฮ่องกง 11%

  จีน 3%

  ไต้หวัน 3%

ตลาดเอเชียตะวันออกเฉียงใต้

  สิงคโปร์ 12%

  มาเลเซีย 3%

  ตลาดเอเชียอื่นๆ 3%

ตลาดยุโรป

  สหราชอาณาจักร 8%

  ตลาดออสเตรเลีย/ นิวซีแลนด์ 7%

  ตลาดอเมริกา/ แคนาดา 9%

  ตลาดอื่นๆ 28%

3.2.3 สิทธิและข้อจำกัดในการประกอบธุรกิจ

สิทธิประโยชน์ของคณะกรรมการส่งเสริมการลงทุน - ไม่มี

สิทธิประโยชน์อื่นๆ - ไม่มี

ข้อจำกัดในการประกอบธุรกิจ - ไม่มี